Uku ja Vanemuine
"Uku ja Vanemuine" (täisnimega "Uku ja Vanemuine ehk Eesti jumalad ja rahvad") on Karl August Hermanni 1907 valminud ooper ehk Hermanni enda puristliku termini järgi "lauleldus". Teose libreto kirjutas samuti Hermann, kes kasutas selleks rahvamuistendeid. Teose orkestreeris ja avamängu lisas Adalbert Wirkhaus. Teos kanti esimest korda ette 12/25. septembril 1908 Tartus. Teos ei leidnud tollal noorte muusikute seas heakskiitu. 1997 tegi Raimo Kangro teosele uue orkestreeringu ja kirjutas teosele ka järje "Uku ja Ecu".